Prienų meno mokykla

Prienų meno mokykla – neformaliojo vaikų švietimo mokykla ir formalųjį švietimą papildančio ugdymo mokykla, veikianti Prienuose. Mokykla teikia vaikų ir suaugusiųjų meninį bei muzikinį ugdymą. Mokyklos steigėja – Prienų rajono savivaldybė, juridinio asmens kodas – 190202465.Prienų meno mokykla aikos.smm.lt

Filialai: Jiezno filialas, Veiverių Antano Kučingio filialas.

 Ugdymo programos 
Mokykloje įgyvendinamos po 7 metus trunkančios muzikinio ir dailės ugdymo programos. Mokykloje veikia 6 meninio ugdymo skyriai: 5 muzikiniai (fortepijono, akordeono, liaudies ir pučiamųjų instrumentų, styginių instrumentų, chorinio dainavimo) ir dailės. Mokiniai gali lankyti mokomuosius kolektyvus: jaunių ir jaunučių chorus, instrumentinius ansamblius (kanklių, akordeonistų, smuikininkų, styginių instrumentų), vokalinį ansamblį ir kitus įvairios mažesnės sudėties ansamblius.

 Istorija 
1965 m. pradėjo veikti Prienų vaikų muzikos mokykla. Mokyklą lankė 75 mokiniai, jiems dėstė 8 mokytojai: A. Simanavičienė, E. Vasiliauskas, R. Dimšaitė, S. Rudžionis, P. Tamulis, A. Puidokas, L. Brazdžionytė, A. Kojelis. Pirmoji direktorė buvo muzikos mokytoja ir chorvedė Laima Leimonienė, vadovavusi iki 1987 m. Buvo mokoma groti fortepijonu ir akordeonu. Kasmet mokykla augo, daugėjo mokinių ir mokytojų, buvo atidaromos naujos klasės.

1987–1989 m. mokyklai vadovavo Remigijus Adomaitis. Nuo 1989 m. mokyklai vadovavo Rasa Staliūnienė. 1992 m. atidarytas dailės skyrius. 1997 m. mokymo įstaiga pavadinta Prienų meno mokykla. 1997 m. mokykla perkelta į didesnes ir erdvesnes patalpas.

2015 m. mokykla pažymėjo veiklos 50-metį. Per penkiasdešimt savo gyvavimo metų mokykla išleido 45 muzikantų ir 18 dailininkų laidų. Neformaliojo vaikų švietimo pažymėjimai išduoti 1073 mokiniams. 2015 m. rugsėjo 1 d. mokyklos duris pravėrė 313 mokinių (241 muzikantas ir 72 dailininkai), dirbo 30 mokytojų, 8 administracijos ir aptarnaujančio personalo darbuotojai.Jau 50 metų Prienų meno mokykloje skamba natų ir spalvų melodija naujasisgelupis.ltJubiliejus suskambės pavasario spalvomis… gyvenimas.eu

2019 m. Prienuose atlikta buvusios Nemuno pradinės mokyklos pastato rekonstrukcija, į šias patalpas perkelta Prienų meno mokykla.Prienų meno mokykla įsikūrė naujose patalpose geraprienuose.lt

Nuo 2021 m. mokyklos direktore paskirta Aida Pūraitė–Jankauskė.Prie Prienų meno mokyklos vairo – nauja direktorė naujasisgelupis.lt

2023 m. mokykloje mokėsi 436 mokiniai (40 iš jų suaugę), Prienų meno mokyklos vadovo metų veiklos ataskaita  prienai.lm.lt dirbo 25 mokytojai.

 Mokyklos direktoriai 
 Laima Leimonienė (1965–1987)
 Remigijus Adomaitis (1987–1989)
 Rasa Staliūnienė (1989–2018)
 Aida Pūraitė–Jankauskė (2021–)

 Šaltiniai 

 Nuorodos 

 Oficiali svetainė
 Prienų meno mokykla muzikusajunga.lt
 Prienų meno mokykla facebook.com

Kategorija:Lietuvos meno mokyklos
Kategorija:Prienų rajono savivaldybės mokyklos
Kategorija:Prienai